Renaudus Dei gracia prime lugdunensis ecclesie minister humilis omnibus presentes litteras inspecturis salutem in Domino, noueritis quod nos uenditionem quam frater Sulco abbas Theoloci fecit de domo sua lapidea apud Dyuionem terris arabilibus, pratis et vineis que habebat abbacia Theoloci apud Dyuionem Petro abbati sancti Stephani dyuionensis et conuentui eiusdem ecclesie sicut in litteris super hoc confectis plenius continetur. Ratam habemus et approbamus et sigilli appensione confirmamus et huius rei testimonium presentes litteras sigilli nostri munimine fecimus roborari. Actum anno Domini m° cc° vicesimo quarto.